smcproject/ml-wiki-sentences huggingface dataset:
രണ്ടാമത്തെ ചലച്ചിത്രം ജേസി സംവിധാനം ചെയ്ത ആഗമനം എന്ന ചിത്രമായിരുന്നു.
സംവിധായകൻ അമ്പിളിയുടെ ആദ്യചിത്രമായ വീണപൂവ് എന്ന  ചിത്രത്തിലെ പാട്ടുകളും വിദ്യാധരൻ മാസ്റ്റർ സംഗീതസംവിധാനം ചെയ്ത ചിത്രമാണ്.
എന്റെ ഗ്രാമം ഭൂതക്കണ്ണാടി എന്ന ചിത്രങ്ങളിൽ ചെറിയ കഥാപാത്രങ്ങളായും വേഷമിട്ടിട്ടുണ്ട്.
ചിത്രങ്ങൾ വിദ്യാധരൻ മാസ്റ്റർ ഒരു ധർണ്ണയിൽ ഇതും കൂടി സംഗീതം പകർന്ന ചലച്ചിത്രങ്ങളുടെ പട്ടിക അവലംബം
വിദ്യാഭിവർദ്ധിനി അച്ചുകൂടം (കൊല്ലം) വിദ്യാഭിവർദ്ധിനി അച്ചുകൂടം
1886-ൽ എസ്.ടി. റെഡ്യാർ ആണ് കൊല്ലത്ത് സ്വന്തം നിലയിൽ വിദ്യാഭിവർദ്ധിനി (വി.വി.) പ്രസ്സ് സ്ഥാപിച്ചത്.
തുടക്കം കോഴിക്കോട്ട് നിന്നും വാങ്ങിയ പഴയ മാതൃകയിലുള്ള ഒരു പ്രൂഫ് പ്രസ്സുമായിട്ടായിരുന്നു.
പിന്നീട് ഇംഗ്ലണ്ടിൽനിന്നും അച്ചടിയന്ത്രങ്ങളും മറ്റും വരുത്തി സംവിധാനം വിപുലമാക്കി .
സ്ഥാപനം വിപുലീകരിച്ചതോടെ സഹായി കുഞ്ഞുണ്ണിപ്പിള്ളയെ കണക്കപ്പിള്ളയായും സഹോദരപുത്രനായ മുത്തുസ്വാമി റെഡ്യാരെ മാനേജരായും റെഡ്യാർ നിയമിച്ചു.
ചിന്നക്കടയിൽ പ്രസ്സിനും പുസ്തകശാലയ്ക്കുമായി ആസ്ഥാനമന്ദിരങ്ങളും പണികഴിപ്പിച്ചു.
സഹകാരികൾ
പ്രമുഖരായ അനേക എഴുത്തുകാരും പണ്ഡിതന്മാരും വിദ്യാഭിവർദ്ധിനി അച്ചുകൂടത്തിന്റെ സഹകാരികളായിരുന്നു.
ശമ്പളം നൽകിയും അനേകം വിവർത്തകന്മാരെയും എഴുത്തുകാരെയും പുസ്തക നിർമ്മാണത്തിനായി നിയോഗിച്ചിരുന്നു.
1924 ൽ പ്രസിദ്ധീകരിച്ച കാറ്റലോഗിൽ അവരുടെ പേര് വിവരങ്ങൾ ചേർത്തിട്ടുണ്ട്.
അവരിൽ ചിലർ കേരള വർമ്മ വലിയകോയിത്തമ്പുരാൻ എം. രാജരാജവർമ്മത്തമ്പുരാൻ ഉള്ളൂർ എസ്. പരമേശ്വരയ്യർ നടുവത്തച്ഛൻ നമ്പൂതിരിപ്പാട് കെ. പരമുപിള്ള പൈലോ പോൾ സി.എസ്. സുബ്രഹ്മണ്യൻ പോറ്റി മൂലൂർ എസ് പത്മനാഭപണിക്കർ കെ.സി. കേശവപിള്ള കാവുങ്ങൽ നീലകണ്ഠപിള്ള കനകജൂബിലി
1937 ൽ കനകജൂബിലിയോടനുബന്ധിച്ച് വിദ്യാഭിവർദ്ധിനി കനക ജൂബിലി പ്രശസ്തി വിദ്യാഭിവർദ്ധിനി കനജൂബിലി പ്രശസ്തി എന്ന പേരിൽ ഒരു ഗ്രന്ഥം പ്രസിദ്ധീകരിച്ചു.
പ്രസ്സിന് ആലപ്പുഴയിലും കൊല്ലത്തും ശാഖകൾ ഉണ്ടായിരുിന്നു.
വൈദ്യം, ജ്യോതിഷം, പുരാണങ്ങൾ, പുതിയ തരം രസകരമായ നോവലുകൾ തുടങ്ങി അനേകം പുസ്തകങ്ങൾ അച്ചടിച്ചിരുന്നു.
പ്രസിദ്ധീകരിച്ച പുസ്തകങ്ങളുടെ വലിയ ക്യാറ്റലേഗുകൾ പ്രസിദ്ധീകരിച്ചിരുന്നു.
വിദ്യാഭിവർദ്ധിനി മാസിക ആകർഷകമായി പ്രസിദ്ധീകരിച്ചു.
മലയാളം, ഇംഗ്ലീഷ്, തമിഴ്, സംസ്കൃതം എന്നീ ഭാഷകളിലെ എല്ലാ അച്ചടി ജോലികളും ആകർഷണീയമായി ചെയ്തു കൊടുത്തിരുന്നു.
രാമായണം , മഹാഭാരതം തുടങ്ങിയ പൗരാണിക ഗ്രന്ഥങ്ങൾ ബാലപാഠം, എഞ്ചുവടി , പാഠ്യപുസ്തകങ്ങൾ, പഞ്ചാംഗം , ഹരിനാമകീർത്തനം, സന്ധ്യാനാമം അദ്ധ്യാത്മരാമായണം , മനുസ്മൃതി , ഭർതൃഹരി തുടങ്ങിയവയുടെ വ്യാഖ്യാനങ്ങൾ ശ്രീമദ് ശങ്കരാചാര്യർ, വിക്രമാദിത്യകഥകൾ, കീർത്തികേസരി, കാദംബരി, കഥാസരിത്‌സാഗരം തുടങ്ങിയവയുടെ തർജ്ജമകൾ വർക്കല മാഹാത്മ്യം, ഗരുഡപുരാണം, സേതുമാഹാത്മ്യം തുടങ്ങിയ കിളിപ്പാട്ടുകൾ ഹരിശ്ചന്ദ്രചരിതം - നാടകം ശ്രീകൃഷ്ണചരിതം, സന്മാർഗ ചന്ദ്രിക തുടങ്ങിയ മണിപ്രവാള കൃതികൾ വൈദ്യജ്യോതിഷ ഗ്രന്ഥങ്ങൾ, വള്ളപ്പാട്ടുകൾ, തിരുവാതിരപ്പാട്ടുകൾ, അമ്മാനപ്പാട്ടുകൾ, വാതിൽതുറപ്പാട്ടുകൾ, കുമ്മി, ഊഞ്ഞാൽപ്പാട്ടുകൾ കുഞ്ചൻ നമ്പ്യാരുടെ തുള്ളൽകഥകൾ പട്ടണത്തുപിള്ളയാർ പാടൽ അവലംബം പുറം കണ്ണികൾ STReddiar.com About/History
വിദ്യാഭ്യാസ അവകാശനിയമം 2009
ആറ് മുതൽ പതിന്നാല്  വയസ്സുവരെ പ്രായമുള്ള കുട്ടികൾക്ക്‌ എല്ലാവർക്കും  അടിസ്ഥാന വിദ്യാഭ്യാസം, സൗജന്യവും നിർബന്ധവുമാക്കുന്നതിനായി ഇന്ത്യൻ പാർലമെന്റ് ആവിഷ്ക്കരിച്ചനിയമമാണ് വിദ്യാഭ്യാസ അവകാശനിയമം ( RTE Act: Right to Education Act :The Right of Children to free and compulsory education bill 2009) .
2009 ഓഗസ്റ്റ്‌ 4 നു ഇന്ത്യൻ പാർലമെൻറിൽ ഈ നിയമം  പാസ്സാക്കുകയുണ്ടായി .
ഇതിലേക്ക് ഇന്ത്യൻ ഭരണ ഘടന , ആർട്ടിക്കിൾ 21 എ ഭേദഗതി  ചെയ്തു .
2010  ഏപ്രിൽ ഒന്നിന് ഈ നിയമം പ്രാബല്യത്തിൽ വന്നു.
ഇന്ത്യ ചരിത്രത്തിലെ സുപ്രധാനമായ ഒരു നിയമ നിർമ്മാണമാണിത്  .
നമ്മുടെ ജനസംഖ്യയുടെ 40  ശതമാനം 18  വയസ്സിനു താഴെയുള്ള കുട്ടികളാണ്.
കുട്ടികളിൽ പകുതിയും 6നും 14നും ഇടയിലുള്ളവർ.
അതായത്,  അടിസ്ഥാന വിദ്യാഭ്യാസത്തിനു അർഹരായ 190 ദശലക്ഷം കുട്ടികൾ ഇന്ത്യയിൽ  ഉണ്ട്.
ഇതിൽ 9 ദശ ലക്ഷം  കുട്ടികൾ സ്കൂളിൽ എത്തുന്നില്ലെന്നാണ് യുനിസെഫ്‌ കണക്കാക്കുന്നത്.
സ്കൂളിലെ കുട്ടികളുടെ കൊഴിഞ്ഞുപോക്കിന്റെ ശരാശരി 36  ശതമാനമാണ്.
പെൺകുട്ടികളുടെത്   അതിനേക്കാൾ കൂടുതൽ.
ആ നിലയ്ക്ക്, സ്ത്രീ വിദ്യാഭ്യാസം കൂടുതൽ പരിപോഷിപ്പിക്കാനും  ബാലവേല നിരുത്സാഹപ്പെടുത്തുവാനുമുള്ള ധീരമായ ഒരു ചുവടുവെപ്പാണ്‌  ഈ നിയമം.
7ചാപ്‌റ്ററുകളും 38 സെക്‌ഷനും ഒരു ഷെഡ്യൂളും ഉൾപ്പെട്ടതാണ്‌ വിദ്യാഭ്യാസ അവകാശനിയമം.
ചാപ്റ്ററുകൾ : പ്രാരംഭം, സൗജന്യവും നിർബന്ധിതവുമായ വിദ്യാഭ്യാസത്തിനുള്ള അവകാശം ബന്ധപ്പെട്ട സർക്കാറുകൾ, തദ്ദേശ സ്ഥാപനങ്ങൾ, രക്ഷിതാക്കൾ എന്നിവരുടെ ചുമതലകൾ വിദ്യാലയങ്ങളുടെയും അധ്യാപകരുടെയും ചുമതലകൾ.
പാഠ്യപദ്ധതിയും പ്രാഥമിക വിദ്യാഭ്യാസത്തിന്റെ പൂർത്തീകരണവും കുട്ടികളുടെ അവകാശ സംരക്ഷണം.
പലവക.
സവിശേഷതകൾ പുതിയ നിയമമനുസരിച്ച്‌ ആറു മുതൽ 14 വയസ്സുവരെയുള്ള കുട്ടികൾക്ക്‌ അയൽപക്ക സ്‌കൂളിൽ (neighborhood schools) വിദ്യാഭ്യാസം സൗജന്യവും നിർബന്ധിതവുമാകും.
പഠനത്തിന്നാവശ്യമായ ചെലവ്‌ വഹിക്കാൻ  കുട്ടി ബാധ്യസ്ഥനല്ല.
നിർബന്ധിതവും സൗജന്യവുമായ വിദ്യാഭ്യാസം എന്നത്‌ സർക്കാറുകൾ, തദ്ദേശസ്ഥാപനങ്ങൾ, സ്‌കൂൾ അധികൃതർ, രക്ഷിതാക്കൾ, അധ്യാപകർ എന്നിവരുടെ ഉത്തരവാദിത്തവും ചുമതലയുമാണ്‌.
ആറ്‌ വയസ്സ്‌ കഴിഞ്ഞ കുട്ടി സ്‌കൂളിൽ പോകാത്ത അവസ്ഥയിലാണെങ്കിൽ അവന്റെ വയസ്സിന്‌ അനുയോജ്യമായ ക്ലാസിൽ അവനെ പ്രവേശിപ്പിക്കേണ്ടതാണ്‌.
അവന്റെ പഠനനിലവാരം മെച്ചപ്പെടുത്താൻ അവന്‌ പ്രത്യേക പരിശീലനം നൽകണം.
14 വയസ്സ്‌ കഴിഞ്ഞാലും പ്രാഥമിക വിദ്യാഭ്യാസം പൂർത്തിയാക്കാൻ അവന്‌ അവകാശമുണ്ടായിരിക്കും.
പ്രാഥമിക വിദ്യാഭ്യാസം പൂർത്തിയാക്കാനുള്ള സൗകര്യമില്ലാത്ത സ്‌കൂളിലാണ്‌ കുട്ടി പഠിക്കുന്നതെങ്കിൽ അവിടെ നിന്നും കുട്ടിക്ക്‌ മറ്റേതെങ്കിലും സ്‌കൂളിലേക്ക്‌ മാറ്റം ആവശ്യപ്പെടാം.
പക്ഷെ പ്രസ്‌തുത മാറ്റം അൺഎയ്‌ഡഡ്‌ സ്‌കൂളിലേക്കോ നവോദയ വിദ്യാലയം പോലുള്ള സ്‌പെസിഫൈഡ്‌ കാറ്റഗറിയിൽ പെട്ട സ്‌കൂളിലേക്കോ ആവാൻ പാടില്ല.
സർക്കാർ സ്‌കൂളിലേക്കോ എയ്‌ഡഡ്‌ സ്‌കൂളിലേക്കോ ആവാം.
ടി സി ഉടൻ നൽകേണ്ടതാണ്‌.
അതിന്‌ കാലതാമസം വന്നാൽ സ്ഥാപനമേധാവി അച്ചടക്ക നടപടിക്ക്‌ വിധേയനാകും.
വിദ്യാപതി ഇംഗ്ലീഷ് വിലാസം https://ml.wikipedia.org/wiki/Vidyapati
വിദ്യാപതി (1352-1448) ബീഹാറിൽ ജീവിച്ചിരുന്ന ഒരു മൈഥിലി ഭാഷ കവിയും സംസ്കൃത എഴുത്തുകാരനും ആയിരുന്നു.
വിദ്യാപതിയുടെ രചനകൾ ബംഗാളി , നെവാരി, നേപ്പാളി ഭാഷയിലും, മറ്റ് കിഴക്കൻ സാഹിത്യങ്ങളിലും നൂറ്റാണ്ടുകളായി തന്നെ വ്യാപകമായിരുന്നു.
1352-ൽ ബീഹാറിലെ മധുബനി ജില്ലയിൽ ബിസ്പി  എന്ന കൊച്ചു ഗ്രാമത്തിൽ ആയിരുന്നു വിദ്യപതി ജനിച്ചത്.
ഇദ്ദേഹത്തിൻറെ പേര് വിദ്യാ -‘’ അറിവ് ’’, പതി -‘’ അധിപൻ ’’ എന്നീ രണ്ട് സംസ്കൃത വാക്കുകൾ ചേർന്നുള്ള അറിവിന്റെ അധിപൻ എന്ന അർത്ഥത്തിലാണ്.
വിദ്യാപതി പ്രധാനമായും അറിയപ്പെട്ടത് പ്രണയകാവ്യങ്ങളുടെ പേരിൽ ആണ്.
കവിത രൂപത്തിൽ രചിച്ച രാധയുടെയും കൃഷ്ണൻറെയും പ്രണയസല്ലാപങ്ങൾ അക്കാലത്ത് വലിയതോതിൽ അംഗീകരിക്കപെട്ടു എന്ന് പറയപ്പെടുന്നുണ്ട്.
ഇദ്ദേഹത്തിന്റെ ജീവിതം 1937 ൽ സിനിമയായി പ്രമുഖ നടൻ പൃഥ്വിരാജ് കപൂർ ഉൾപ്പെടെയുള്ളവർ അഭിനയിച്ച് വിദ്യാപതി എന്ന പേരിൽ പുറത്തു ഇറങ്ങിയിട്ടുണ്ട്.
പ്രണയകാവ്യങ്ങൾ മാത്രമല്ല, ചരിത്രം , ഭൂമിശാസ്ത്രം , നിയമം തുടങ്ങിയ വിഷയങ്ങളിലും വിദ്യാപതി ഒട്ടനവധി കൃതികൾ രചിച്ചിട്ടുണ്ട്.
ബീഹാറിലെ സമസ്തിപൂർ ജില്ലയിലെ ഇന്ന് അറിയപെടുന്ന വിദ്യാപതി നഗർ എന്ന സ്ഥലത്തുവെച്ച് ഇദ്ദേഹം മരണപെട്ടു എന്നാണ് പറയപ്പെടുന്നത്.
2018 ഡിസംബറിൽ ബീഹാറിലെ  ദർഭംഗ എയർപോര്ട്ടിന്റെ പേര് ഇദ്ദേഹത്തോടുള്ള ആദര സൂചകമായി കവി കോകിൽ വിദ്യാപതി എയർപോർട്ട് എന്നാക്കി മാറ്റാൻ തീരുമാനമായി.
കൂടുതൽ വായനയ്ക്ക് 27 കവിതകൾ വിവർത്തനം ചെയ്ത കവിതകൾ Songs of the love of Rādhā and Krishna, translated into English by Ananda Coomaraswamy and Arun Sen 1915 ബിനോദ് ബിഹാരി വർമ വിദ്യാപട്ടിയിലെ മഹർഷി ശ്രീ അരബിന്ദോ Archived 2011-09-28 at the Wayback Machine .
വിദ്യാപതി: ബംഗാളി പദലി; രാധയുടെയും കൃഷ്ണയുടെയും പ്രണയത്തിന്റെ പാട്ടുകൾ Purushapariksha Of Vidyapati With Hindi Tika by Chandrakanth Pathak 1927 വാചകം The Test Of A Man by Grierson, George Abraham 1935 വാചകം The Pooroos-Purikhya, or collection of moral tales translated into english by Rajah Krishun Bahadoor 1830 പുസ്തകം DurgaBhakti Tarangini by Vidyapati Vidyapati Thakur Padyavali by Collected and Translated in Maithili by Nagendra Gupta Vidyapati Ka Amar Kavya by Gopala Charya ’parag’ 1965 The Songs Of Vidyapati by Subhadra Jha 1955 City of the Turks: Urban Encounters in Vidyāpati’s Kīrttilatā by Christopher Lawrence Diamond Kirtilata / by Baburam Kirtilata by Sahitya Sadan http://www.dli.ernet.in/handle/2015/532340 Archived 2017-04-09 at the Wayback Machine .
വിദ്യാഭ്യാസ അവകാശനിയമം കേരളത്തിൽ ഇംഗ്ലീഷ് വിലാസം https://ml.wikipedia.org/wiki/Right_to_education_act_in_kerala
2009-ലെ കേന്ദ്ര നിയമപ്രകാരം കേരള സർക്കാർ സംസ്ഥാനത്തിനു ബാധകമാകുന്ന തരത്തിൽ കുട്ടികൾക്ക് സൗജന്യവും നിർബന്ധിതവുമായ വിദ്യാഭ്യാസം നൽകുക എന്ന ഉദ്ദേശത്തോടുകൂടി ചട്ടങ്ങൾ രൂപപ്പെടുത്തുകയുണ്ടായി .
ലിഡ ജേക്കബ് അദ്ധ്യക്ഷയായ കമ്മീഷണനാണ് ഈ ചട്ടങ്ങൾ രൂപപ്പെടുത്തുന്നതിൽ മുഖ്യ പങ്കു വഹിച്ചത് .
പ്രധാന വ്യവസ്ഥകൾ ആറിനും പതിനാലിനുമിടയിൽ പ്രായമുള്ള എല്ലാ കുട്ടികൾക്കും സൗജന്യവും നിർബന്ധിതവുമായ വിദ്യാഭ്യാസം അടുത്തുള്ള വിദ്യാലയത്തിൽ നിന്ന് ലഭ്യമാക്കണം.
പ്രാഥമിക വിദ്യാഭ്യാസത്തിനായി നേരിട്ടുള്ള (സ്കൂൾ ഫീസ്) ഫീസോ; യൂണിഫോമിനും പുസ്തകങ്ങൾക്കും, ഉച്ചഭക്ഷണത്തിനും, യാത്രയ്ക്കും മറ്റുമുള്ള നേരിട്ടുള്ളതല്ലാത്ത ഫീസോ കുട്ടിയോ രക്ഷിതാക്കളോ നൽകേണ്ട സ്ഥിതിയുണ്ടാവരുത്.
പ്രാഥമിക വിദ്യാഭ്യാസം പൂർത്തിയാകുന്നതുവരെയുള്ള വിദ്യാഭ്യാസച്ചെലവുകൾ സർക്കാർ വഹിക്കുന്നതാണ്.
എല്ലാ സ്കൂളുകളും അടിസ്ഥാനസൗകര്യങ്ങൾ അദ്ധ്യാപകരുടെ യോഗ്യത എന്നീ കാര്യങ്ങളിലെ വ്യവസ്ഥകൾ പാലിക്കേണ്ടതാണ്.
പ്രാഥമിക വിദ്യാഭ്യാസ തലത്തിൽ 60 വിദ്ദ്യാർത്ഥികൾക്ക് രണ്ട് അദ്ധ്യാപകരെ വീതം നിയമിക്കേണ്ടതാണ്.
സ്കൂൾ നടത്തിപ്പിനായി എല്ലാ വിദ്യാലയങ്ങളിലും സ്കൂൾ മാനേജ്മെന്റ് കമ്മിറ്റികൾ രൂപീകരിക്കേണ്ടതാണ്.
പ്രാദേശിക ഉദ്യോഗസ്ഥർ, മാതാപിതാക്കളും രക്ഷാകർത്താക്കളും, അദ്ധ്യാപകർ എന്നിവരായിരിക്കണം ഇത്തരം കമ്മിറ്റികളിലെ അംഗങ്ങൾ.
സ്കൂൾ പരിതഃസ്ഥിതിയും സർക്കാർ സഹായം ചെലവഴിക്കുന്നതും ഇത്തരം കമ്മിറ്റികളുടെ മേൽനോട്ടത്തിൽ നടക്കും.
കമ്മിറ്റികളുടെ 50% സ്ത്രീകളും പിന്നോക്കവിഭാഗങ്ങളിൽ പെട്ട കുട്ടികളുടെ മാതാപിതാക്കളുമായിരിക്കണമെന്ന് ചട്ടം വ്യവാസ്ഥ ചെയ്യുന്നു.
ലിഡ ജേക്കബിന്റ 
വിദ്യാഭ്യാസ അവകാശ നിയമം.
പുറത്തേയ്ക്കുള്ള കണ്ണികൾ ജാഗ്രത ബ്ലോഗ് വിദ്യാഭ്യാസ അവകാശ നിയമം ജൂൺ 1 മുതൽ കേരളത്തിൽ പ്രാബല്യത്തിൽ 1 2 {{ cite web }} : Check date values in: | accessdate= ( help ) 1 2 {{ cite web }} : Check date values in: | accessdate= ( help )
ലിസെ മെയ്റ്റ്നർ ഇംഗ്ലീഷ് വിലാസം https://ml.wikipedia.org/wiki/Lise_Meitner
ഒരു ഓസ്ട്രിയൻ ഭൗതികശാസ്ത്രജ്ഞയായിരുന്നു ലിസെ മെയ്റ്റ്നർ (1878 നവംബർ 7–  1968 ഒക്ടോബർ 27).
1949 ൽ സ്വീഡിഷ് പൗരത്വം നേടി.
ആദ്യമായി അണുവിഘടനം കണ്ടുപിടിച്ച ഓട്ടോഹാന്റെ സംഘത്തിലെ അംഗമായിരുന്നു.
ഓട്ടോഹാനും,ഫ്രീക്സ് സ്റ്റ്രെസ്സ്മാനും നോബൽ സമ്മാനം ലഭിച്ചപ്പോൾ മെയ്റ്റ്നറുടെ സംഭാവനകൾ വിസ്മരിക്കപ്പെട്ടു.
ലിംഗവിവേചനത്തിന്റെ പേരിൽ നോബൽ കമ്മറ്റി നടത്തിയ ഏറ്റവും വലിയ അവഗണനകളിൽ ഒന്നായി ലിസെ മെയ്റ്റ്നറുടെ ഉദാഹരണം ചൂണ്ടിക്കാണിക്കപ്പെടുന്നു.
വ്യക്തിപരമായ പരിഗണനകൾ കഴിവിനെ അപ്രസക്തമാക്കിയ ശാസ്ത്രലോകത്തെ ഒരപൂർവ അവസരമായി 1997ൽ ഫിസിക്സ് ടുഡേയും മെയ്റ്റ്നറോടുള്ള അവഗണന വിലയിരുത്തുകയുണ്ടായി.
109 ആമത്തെ മൂലകത്തിന് മെയ്റ്റ്നേറിയം എന്ന പേരുനൽകിയിരിക്കുന്നത് അവരോടുള്ള ആദരമായിട്ടാണ്.
1878ൽ വിയന്നയിലെ ഒരു ജൂതകുടുംബത്തിലാണ് ലിസെ മെയ്റ്റ്നർ ജനിച്ചത്.
പെൺകുട്ടികളെ സ്കൂളിലയച്ച് പഠിപ്പിക്കാത്ത ഒരു കാലഘട്ടമായിരുന്നതുകൊണ്ട് തന്നെ  ഔപചാരികവിദ്യാഭ്യാസം ലഭിച്ചില്ല.
വക്കീലായിരുന്ന പിതാവിന്റെ ലൈബ്രറി ലിസെക്ക് വലിയ അനുഗ്രഹമായി.
ശാസ്ത്രവിഷയങ്ങളും ഗണിതവും ഇഷ്ടപ്പെട്ടിരുന്ന മെയ്റ്റ്നർ പ്രൈവറ്റായി പഠിച്ചു.
1905ൽ വിയന്ന സർവകലാശാലയിൽ നിന്നും ഡോക്റ്റർ ബിരുദം നേടി.
വിയന്ന യൂണിവേഴ്സിറ്റിയിൽ നിന്നും phd നേടുന്ന രണ്ടാമത്തെ വനിത മാത്രമായിരുന്നു അവർ.
ലിസ് ട്രസ് ഇംഗ്ലീഷ് വിലാസം https://ml.wikipedia.org/wiki/Liz_Truss
മേരി എലിസബത്ത് ട്രസ് (ജനനം: 26 ജൂലൈ 1975) ഒരു ബ്രിട്ടീഷ് രാഷ്ട്രീയപ്രവർത്തകയാണ്.
ബ്രിട്ടീഷ് പ്രധാനമന്ത്രിയും 2022 സെപ്റ്റംബർ മുതൽ കൺസർവേറ്റീവ് പാർട്ടിയുടെ നേതാവുമാണ്.
മാർഗരറ്റ് താച്ചർ , തെരേസാ മെയ് എന്നിവർക്കുശേഷം ബ്രിട്ടൻറെ പ്രധാനമന്ത്രിയാകുന്ന മൂന്നാമത്തെ വനിതയാണ് ലിസ്.
ഒരു കൺസർവേറ്റീവ് പാർട്ടി അംഗമായ അവർ 2010 മുതൽ സൗത്ത് വെസ്റ്റ് നോർഫോക്ക് മണ്ഡലത്തിൽ നിന്നുള്ള പാർലമെന്റ് അംഗമാണ്.
മുൻ ബ്രിട്ടീഷ് പ്രധാനമന്ത്രിമാരായ ഡേവിഡ് കാമറൂൺ , തെരേസ മെയ് , ബോറിസ് ജോൺസൺ എന്നിവരുടെ കീഴിൽ വിവിധ ക്യാബിനറ്റ് പദവികളിൽ അവർ സേവനമനുഷ്ഠിച്ചിട്ടുണ്ട്.
ഓക്സ്ഫഡ് സർവ്വകലാശാലയിലെ മെർട്ടൺ കോളേജിൽ പഠനം നടത്തിയ ട്രസ്, ഓക്സ്ഫഡ് യൂണിവേഴ്സിറ്റി ലിബറൽ ഡെമോക്രാറ്റ് പ്രസിഡന്റായിരുന്നു.
1996-ൽ ബിരുദം നേടിയതൊടൊപ്പം കൺസർവേറ്റീവ് പാർട്ടിയിൽ അംഗമായി ചേർന്നു.
ഷെൽ, കേബിൾ വയർലെസ് എന്നീ കമ്പനികളിൽ ജോലി ചെയ്ത അവർ റിഫോം എന്ന തിങ്ക് ടാങ്ക് റിസർച്ച് ട്രസ്റ്റിൻറെ ഡെപ്യൂട്ടി ഡയറക്ടറായി സേവനമനുഷ്ടിച്ചിരുന്നു.
2010 ലെ പൊതു തിരഞ്ഞെടുപ്പിൽ സൗത്ത് വെസ്റ്റ് നോർഫോക്കിൽനിന്ന് ട്രസ് ബ്രിട്ടീഷ് പാർലമെൻറിലേയ്ക്ക് തിരഞ്ഞെടുക്കപ്പെട്ടു.
ഒരു പിൻനിരക്കാരിയായ പാർലമെൻറ് അംഗമെന്ന നിലയിൽ, ശിശു സംരക്ഷണം, ഗണിത വിദ്യാഭ്യാസം, സമ്പദ്‌വ്യവസ്ഥ എന്നിവയുൾപ്പെടെ നിരവധി നയ മേഖലകളിൽ പരിഷ്‌കരണം വേണമെന്ന് അവർ ആവശ്യപ്പെട്ടു.
കൺസർവേറ്റീവ് എംപിമാരുടെ ഫ്രീ എന്റർപ്രൈസ് ഗ്രൂപ്പ് സ്ഥാപിച്ച അവർ ആഫ്റ്റർ ദ കോയലിഷൻ (2011), ബ്രിട്ടാനിയ അൺചെയിൻഡ് (2012) എന്നിവയുൾപ്പെടെ നിരവധി ഉപന്യാസങ്ങളും പുസ്തകങ്ങളും രചിയ്ക്കുകയോ സഹ-രചന നിർവ്വഹിക്കുകയോ ചെയ്തിട്ടുണ്ട്.
2014-ലെ മന്ത്രസഭാ പുനഃസംഘടനയിൽ പരിസ്ഥിതി , ഭക്ഷ്യ, ഗ്രാമീണകാര്യ വകുപ്പുകളുടെ സ്റ്റേറ്റ് സെക്രട്ടറിയായി ജയിംസ് കാമറൂൺ മന്ത്രിസഭയിലേക്ക് നിയമിക്കപ്പെടുന്നതിനുമുമ്പ്, 2012 മുതൽ 2014 വരെയുള്ള കാലത്ത് ശിശു സംരക്ഷണ, വിദ്യാഭ്യാസ വകുപ്പിൻറെ സ്റ്റേറ്റ് പാർലമെൻററി അണ്ടർ-സെക്രട്ടറിയായി അവർ സേവനമനുഷ്ഠിച്ചിരുന്നു.
2016 ലെ ഹിതപരിശോധനയിൽ യു.കെ. യൂറോപ്യൻ യൂണിയനിൽ തുടരുന്നതിനായുള്ള “ ബ്രിട്ടൻ സ്ട്രോങ്ങർ ഇൻ യൂറോപ്പ്” എന്ന പ്രചാരണത്തിൻറെ പിന്തുണക്കാരിയായിരുന്നെങ്കിലും, ഹിതപരിശോധനാ ഫലം പുറത്തുവന്നതിന് ശേഷം അവർ ബ്രെക്‌സിറ്റിനെ പിന്തുണയ്ക്കുകയെന്ന നയം സ്വീകരിച്ചു.
2016 ജൂലൈ മാസത്തിൽ ജയിംസ് കാമറൂണിൻറെ രാജിയ്ക്കുശേഷം, മെയ് മാസത്തോടെ സ്റ്റേറ്റ് സെക്രട്ടറി ഓഫ് ജസ്റ്റിസ്, ലോർഡ് ചാൻസലർ എന്നീ സ്ഥാനങ്ങളിലേയ്ക്ക് നിയമിതയായ ട്രസ്സ്, ഈ കാര്യാലയത്തിൻറെ ആയിരം വർഷത്തെ ചരിത്രത്തിൽ ലോർഡ് ചാൻസലറായി നിയമിതയാകുന്ന ആദ്യ വനിതയെന്ന ഖ്യാതി നേടി.
2017-ലെ പൊതുതെരഞ്ഞെടുപ്പിനെ തുടർന്ന് ട്രസ്സ് ട്രഷറി ചീഫ് സെക്രട്ടറിയുടെ സ്ഥാനത്തേയ്ക്ക് നിയമിക്കപ്പെട്ടു.
2019 ൽ തെരേസാ മെയ് മെയ് രാജിവച്ചതിന് ശേഷം, കൺസർവേറ്റീവ് നേതാവാകാനുള്ള ബോറിസ് ജോൺസന്റെ ശ്രമത്തെ ട്രസ് പിന്തുണച്ചു.
അദ്ദേഹം ട്രസിനെ രാജ്യാന്ത്യര വ്യവസായ വകുപ്പിൻറെ സ്റ്റേറ്റ് സെക്രട്ടറിയായും ബോർഡ് ഓഫ് ട്രേഡ് പ്രസിഡന്റായും നിയമിച്ചു.
2019 സെപ്തംബറിൽ അവർ വനിതാ-സമത്വ മന്ത്രിയുടെ അധിക ചുമതല ഏറ്റെടുത്തു.
2021 ലെ കാബിനറ്റ് പുനഃസംഘടനയിൽ വിദേശകാര്യ, കോമൺ‌വെൽത്ത്, വികസന വിഷയങ്ങളുടെ സ്റ്റേറ്റ് സെക്രട്ടറിയായി സ്ഥാനക്കയറ്റം ലഭിക്കുന്നതിനായി അവർ അന്താരാഷ്ട്ര വ്യാപാര വകുപ്പിൽ നിന്ന് മാറ്റം നേടി.
2021 ഡിസംബറിൽ യൂറോപ്യൻ യൂണിയനുമായുള്ള സർക്കാരിൻറെ പ്രധാന ഇടനിലക്കാരിയായും EU-UK പാർട്ണർഷിപ്പ് കൗൺസിലിന്റെ യു.കെ. ചെയർമാനായും അവർ നിയമിതയായി.
ബോറിസ് ജോൺസന്റെ രാജിയെ തുടർന്ന്, 2022 ലെ കൺസർവേറ്റീവ് പാർട്ടി നേതൃത്വത്തിലേയ്ക്കുള്ള തിരഞ്ഞെടുപ്പിൽ ട്രസ് വിജയിച്ചു.
1975 ജൂലൈ 26 ന് ഇംഗ്ലണ്ടിലെ ഓക്സ്ഫോർഡിൽ ജോൺ കെന്നത്ത്, പ്രിസില്ല മേരി ട്രസ് (മുമ്പ്, ഗ്രാസ്ബി) എന്നിവരുടെ മകളായി മേരി എലിസബത്ത് ട്രസ് ജനിച്ചു.
ചെറുപ്പം മുതൽക്കുതന്നെ ലിസ് തൻറെ മധ്യനാമത്തിലാണ് അറിയപ്പെടുന്നത്.
പിതാവ് ലീഡ്‌സ് സർവ്വകലാശാലയിലെ ഗണിതശാസ്ത്ര വിഭാഗം മുൻ പ്രൊഫസറായിരുന്നു.
ബോൾട്ടൺ സ്കൂളിലെ ഒരു ലാറ്റിൻ അദ്ധ്യാപികയുടെ മകളായിരുന്ന മാതാവ് പ്രിസില്ല മേരി ട്രസ് ഒരു മുൻകാല നഴ്‌സും അദ്ധ്യാപികയും ആണവ നിരായുധീകരണ പ്രചാരണ അംഗവുമായിരുന്നു.
ട്രസ് ഒരു കൺസർവേറ്റീവ് അംഗമായി പാർലമെന്റ് തെരഞ്ഞെടുപ്പിൽ മത്സരിച്ചപ്പോൾ, മാതാവ് അവൾക്കുവേണ്ടി പ്രചാരണം നടത്താൻ സമ്മതിച്ചുവെങ്കിലും പിതാവ് പ്രചരണത്തിന് വിസമ്മതിച്ചു.
ലിസിന് നാലുവയസ് പ്രായമുള്ളപ്പോൾ കുടുംബം ഓക്സഫോർഡിൽനിന്ന് സ്കോട്ട്ലൻഡിലെ റെൻഫ്രൂഷയറിലെ പെയ്‌സ്‌ലിയിലേക്ക് താമസം മാറ്റുകയും 1979 മുതൽ 1985 വരെയുള്ള കാലഘട്ടത്തിൽ ലിസ് അവിടെയുള്ള വെസ്റ്റ് പ്രൈമറി സ്‌കൂളിൽ പഠനം നടത്തുകയും ചെയ്തു.
പിന്നീട് ലീഡ്‌സിലെ റൗണ്ട്‌ഹേ പ്രദേശത്തുള്ള റൗണ്ട്‌ഹേ സ്‌കൂളിൽ പഠനം നടത്തിയ അവർ തുടർന്ന് ഏകദേശം ഒരു വർഷത്തോളം കാനഡയിൽ താമസിച്ചു.
ഓക്‌സ്‌ഫോർഡിലെ മെർട്ടൺ കോളേജിൽ നിന്ന് തത്വശാസ്ത്രം , രാഷ്ട്രമീമാംസ, സാമ്പത്തികശാസ്ത്രം എന്നീ വിഷയങ്ങൾ പഠിച്ച അവർ 1996-ൽ അവിടെനിന്ന് ബിരുദം നേടി.
ലിബറൽ ഡെമോക്രാറ്റ് പാർട്ടിയിലെ ഒരു സജീവ പ്രവർത്തകയായിരുന്നു ട്രസ്.
ഓക്‌സ്‌ഫോർഡ് യൂണിവേഴ്‌സിറ്റി ലിബറൽ ഡെമോക്രാറ്റിന്റെ പ്രസിഡന്റും ലിബറൽ ഡെമോക്രാറ്റ് യൂത്ത് ആൻഡ് സ്റ്റുഡന്റ്‌സിന്റെ (LDYS) ദേശീയ എക്‌സിക്യൂട്ടീവ് കമ്മിറ്റി അംഗവുമായിരുന്നു ലിസ്.
ഒരു ലിബറൽ ഡെമോക്രാറ്റായിരുന്ന കാലത്ത്, കഞ്ചാവ് നിയമവിധേയമാക്കുന്നതിനും രാജവാഴ്ച അവസാനിപ്പിക്കുന്നതിനും പിന്തുണ നൽകിയ ട്രസ്, 1994 ലെ ക്രിമിനൽ ജസ്റ്റിസ് ആൻഡ് പബ്ലിക് ഓർഡർ നിയമത്തിനെതിരെയും പ്രചാരണം നടത്തി.
1996 ൽ അവർ കൺസർവേറ്റീവ് പാർട്ടിയിൽ അംഗമായി ചേർന്നു.
1996 മുതൽ 2000 വരെയുള്ള കാലത്ത്, ഷെൽ കമ്പനിയിൽ ജോലി ചെയ്ത ട്രസ് ആ സമയത്ത് 1999-ൽ ചാർട്ടേഡ് മാനേജ്‌മെന്റ് അക്കൗണ്ടന്റ് (ACMA) ആയി യോഗ്യത നേടി.
2000-ൽ, കേബിൾ വയർലെസ് എന്ന കമ്പനിയിൽ ജോലി ചെയ്യുകയും 2005-ൽ അവിടെനിന്ന് വിരമിക്കുന്നതിനുമുമ്പ് കമ്പനിയുടെ സാമ്പത്തിക വിഭാഗം ഡയറക്ടറായി ഉയരുകയും ചെയ്തു.
ആദ്യ രണ്ട് തെരഞ്ഞെടുപ്പുകളിൽ പരാജയപ്പെട്ടതിനു ശേഷം, ട്രസ് 2008 ജനുവരിയിൽ റിഫോം ട്രസ്റ്റിൻറെ മുഴുവൻ സമയ ഡെപ്യൂട്ടി ഡയറക്ടറായി ചുമതലയേറ്റെടുക്കുകയം അവിടെ വിദ്യാലയങ്ങളിൽ കൂടുതൽ കർക്കശമായ അക്കാദമിക് നിലവാരങ്ങൾ, ഗൗരവമേറിയതും സുസംഘടിതവുമായ കുറ്റകൃത്യങ്ങൾക്കെതിരെ പോരാടുന്നതിൽ കൂടുതൽ ശ്രദ്ധ കേന്ദ്രീകരിക്കുക, വിവിധ രംഗങ്ങളിലെ ബ്രിട്ടന്റെ മത്സരശേഷി കുറയുന്നത് നേരിടാൻ അടിയന്തര നടപടി എന്നിവയ്ക്കായി വാദിച്ചു.
ദ വാല്യൂ ഓഫ് മാത്തമാറ്റിക്സ്, ഫിറ്റ് ഫോർ പർപ്പസ്, എ ന്യൂ ലെവൽ, ബാക്ക് ടു ബ്ലാക്ക്: ബഡ്ജറ്റ് 2009 പേപ്പർ തുടങ്ങിയ പുസ്തകങ്ങളുടെയും ഉപന്യാസങ്ങളുടേയും സഹ-രചയിതാവായും അവർ അറിയപ്പെടുന്നു.
2001-ലെ പൊതുതെരഞ്ഞെടുപ്പിൽ, ലേബർ പാർട്ടിയുടെ ഒരു സുരക്ഷിത മണ്ഡലമായ വെസ്റ്റ് യോർക്ക്ഷെയറിലെ ഹെംസ്വർത്ത് മണ്ഡലത്തിനുവേണ്ടി ട്രസ് രംഗത്തുണ്ടായിരുന്നു.
മത്സരത്തിൽ രണ്ടാം സ്ഥാനത്തെത്തിയെങ്കിലും കൺസർവേറ്റീവ് പാർട്ടിയുടെ വോട്ടിൽ 4 ശതമാനത്തിൻറെ വർദ്ധനയുണ്ടായി.
2005-ലെ പൊതുതെരഞ്ഞെടുപ്പിന് മുമ്പ്, കാൾഡർ വാലിയുടെ പാർലമെന്ററി സ്ഥാനാർത്ഥിയായിരുന്ന സ്യൂ കാറ്റ്‌ലിംഗിനോട് പ്രാദേശിക കൺസർവേറ്റീവ് അസോസിയേഷൻ രാജിവെക്കാൻ സമ്മർദ്ദം ചെലുത്തുകയും, തുടർന്ന് വെസ്റ്റ് യോർക്ക്ഷെയറിൽ മത്സരിക്കുന്നതിനായി ട്രസിനെ തിരഞ്ഞെടുക്കുകയും ചെയ്തു.
ഒരു കൺസർവേറ്റീവ് പാർട്ടി നേതാവെന്ന നിലയിൽ പ്രധാനമന്ത്രി ഡേവിഡ് കാമറൂണിന് കീഴിൽ ട്രസ് പാർട്ടിയുടെ "എ ലിസ്റ്റിൽ" ചേർക്കപ്പെട്ടു.
2009 ഒക്ടോബർ മാസത്തിൽ മണ്ഡലത്തിലെ കൺസർവേറ്റീവ് അസോസിയേഷനിലെ അംഗങ്ങൾ അവരെ സൗത്ത് വെസ്റ്റ് നോർഫോക്ക് സീറ്റിലേക്കുള്ള സ്ഥാനാർത്ഥിയായി പരിഗണിച്ചു.
മറ്റ് അഞ്ച് സ്ഥാനാർത്ഥികൾക്കെതിരെ അന്തിമ വട്ടത്തിനുമുമ്പുള്ള ആദ്യ റൗണ്ടിൽ അവർ 10 ശതമാനം വോട്ടുകൾ നേടി.
വിവാഹിതനും കൺസർവേറ്റീവ് പാർട്ടി പാർലമെൻറ് അംഗവുമായിരുന്ന മാർക്ക് ഫീൽഡുമായുള്ള വിവാഹേതര ബന്ധം വെളിപ്പെടുത്തുന്നതിൽ പരാജയപ്പെട്ടതിനാൽ, തിരഞ്ഞെടുക്കപ്പെട്ടതിന് തൊട്ടുപിന്നാലെ, മണ്ഡലം അസോസിയേഷനിലെ ചില അംഗങ്ങൾ ട്രസിന്റെ തിരഞ്ഞെടുപ്പിനെ എതിർത്തു.
ട്രസിന്റെ സ്ഥാനാർത്ഥിത്വം അവസാനിപ്പിക്കാൻ ഒരു പ്രമേയം നിർദ്ദേശിക്കപ്പെട്ടിരുന്നുവെങ്കിലും മൂന്നാഴ്ചയ്ക്ക് ശേഷം നടന്ന അസോസിയേഷൻ അംഗങ്ങളുടെ പൊതുയോഗത്തിൽ 37നെതിരെ 132 വോട്ടുകൾക്ക്  ഈ നീക്കം പരാജയപ്പെട്ടു സ്വകാര്യ ജീവിതം
2000-ൽ ട്രസ് സഹപ്രവർത്തകനും അക്കൗണ്ടന്റുമായ ഹഗ് ഒ'ലിയറിയെ വിവാഹം കഴിച്ചു; ദമ്പതികൾക്ക് രണ്ട് പെൺമക്കളുണ്ട്.
അവലംബം ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ {{ cite web }} : | archive-date= / | archive-url= timestamp mismatch; 9 ജൂലൈ 2022 suggested ( help ) ↑ {{ cite web }} : | archive-date= / | archive-url= timestamp mismatch; 8 ഓഗസ്റ്റ് 2022 suggested ( help ) ↑ ↑
ലിസു ജനത
ലിസു ജനത ( Lisu : ꓡꓲ‐ꓢꓴ ꓫꓵꓽ ; ബർമ്മീസ് : လီဆူလူမျိုး , [lìsʰù] ; ചൈനീസ് : 傈僳 族 ; പിൻയിൻ : Lìsùzú ; Thai : ลีสู่ ) മ്യാൻമർ (ബർമ), തെക്കുപടിഞ്ഞാറൻ ചൈന, തായ്‌ലൻഡ്, ഇന്ത്യൻ സംസ്ഥാനമായ അരുണാചൽ പ്രദേശ് എന്നിവിടങ്ങളിലെ മലമ്പ്രദേശങ്ങളിൽ അധിവസിക്കുന്ന ഒരു ടിബറ്റോ-ബർമൻ വംശീയ വിഭാഗമാണ്.
ചൈനയിലെ യുനാൻ , സിഷ്വാൻ പ്രവിശ്യകളിലെ ലിജിയാങ്, ബയോഷാൻ, നുജിയാങ്, ദെഖെൻ, ദെഹോങ് പ്രിഫെക്ചറുകളിലായി ഏകദേശം 730,000 ലിസു ജനങ്ങൾ ഉണ്ട്.
ചൈന ഔദ്യോഗികമായി അംഗീകരിച്ച 56 വംശീയ വിഭാഗങ്ങളിൽ ഒന്നാണ് ലിസു.
600,000 ലിസു ജനസംഖ്യയുള്ള മ്യാൻമറിൽ , ലിസു ജനതയെ 135 വംശീയ വിഭാഗങ്ങളിൽ ഒന്നായി കണക്കാക്കുന്നു.
രാജ്യത്തിന്റെ വടക്ക് ഭാഗത്തായി അധിവിസ്ക്കുന്ന ലിസു ജനത കച്ചിൻ സംസ്ഥാനം (പുട്ടാവോ, മൈറ്റ്ക്വിന, ദനായി, വെയ്ങ്‌മാവ്, ഭമോ), ഷാൻ സംസ്ഥാനം , (മോമെയ്ക് , നംഹ്‌സാൻ, ലാഷിയോ, ഹോപാങ്, കോകാങ്), തെക്കൻ ഷാൻ സംസ്ഥാനം (നാംസാങ്, ലോയ്‌ലെം, മോങ്‌ടൺ) കൂടാതെ, സഗയിംഗ് ഡിവിഷൻ (കഥ, ഖംതി), മാൻഡലെ ഡിവിഷൻ (മോഗോക്ക്, പൈൻ ഓ എൽവിൻ) എന്നിവിടങ്ങളിലാണുള്ളത്.
തായ്‌ലൻഡിൽ താമസിക്കുന്ന ഏകദേശം 55,000 പേർ അവിടുത്തെ ആറ് പ്രധാന മലയോര ഗോത്രങ്ങളിൽ ഒന്നിൽപ്പെടുന്നു.
അവർ പ്രധാനമായും വിദൂര പർവതപ്രദേശങ്ങളിൽ അധിവസിക്കുന്നു.
ലിസു ഗോത്രത്തിൽ 58-ലധികം വ്യത്യസ്ത വംശങ്ങൾ ഉൾപ്പെടുന്നു.
ഓരോ കുടുംബ വംശത്തിനും അതിന്റേതായ പേരോ കുടുംബപ്പേരോ ഉണ്ട്.
ഗോത്ര വംശങ്ങളിൽ അറിയപ്പെടുന്ന ഏറ്റവും വലിയ കുടുംബ വംശങ്ങൾ ലായെമായെ ഫാ, ബ്യാ ഫാ, തോൺ ഫാ, എൻഗ്വാ ഫാ (നഗ്വാസാഹ്), നാവ് ഫാ, സ്യൂ ഫാ, ഖാവ് ഫാ എന്നിവയാണ്.
പ്രാകൃത കാലത്ത് വേട്ടക്കാരെന്ന നിലയിൽ സ്വന്തം ജോലിയിൽ നിന്നാണ് മിക്ക കുടുംബപ്പേരുകളും ഉരുത്തിരിഞ്ഞത്.
എന്നിരുന്നാലും, പിന്നീട് അവർ പല ചൈനീസ് കുടുംബപ്പേരുകളും സ്വീകരിച്ചു.
അവരുടെ സംസ്കാരത്തിന് യി ജനങ്ങളുമായോ നുവോസു (ലോലോ) സംസ്കാരവുമായോ പങ്കുവയ്ക്കുന്ന ചില സ്വഭാവങ്ങളുമുണ്ട്.
ലിസു ചരിത്രം ഗീതികളുടെ രൂപത്തിൽ ഒരു തലമുറയിൽ നിന്ന് അടുത്തതിലേക്ക് കൈമാറ്റം ചെയ്യപ്പെടുന്നു.
ഇന്ന്, വളരെ നീളമുള്ളതായ ഈ ഗീതങ്ങൾ  അവർക്ക് ഒരു രാത്രി മുഴുവൻ പാടാൻ കഴിയും.
ഇന്നത്തെ ടിബറ്റുകാർ പീഠഭൂമിയിൽ എത്തുന്നതിന് വളരെ മുമ്പുതന്നെ കിഴക്കൻ ടിബറ്റിൽ ലിസു ഉത്ഭവിച്ചുവെന്ന് വിശ്വസിക്കപ്പെടുന്നു.
ലിസു പണ്ഡിതന്മാർ നടത്തിയ ഗവേഷണങ്ങൾ സൂചിപ്പിക്കുന്നത് അവർ അവിടെനിന്ന് വടക്കുപടിഞ്ഞാറൻ യുനാനിലേക്ക് നീങ്ങിയെന്നാണ്.
ആയിരക്കണക്കിന് വർഷങ്ങളായി അവർ ബാവോഷനും ടെങ്‌ചോംഗ് സമതലത്തിനും കുറുകെയുള്ള ഒരു പ്രദേശത്ത് താമസിച്ചിരുന്നു.
ലിസു, യി, ലാഹു, അഖ എന്നിവ ബർമീസ്, ടിബറ്റൻ ഭാഷകളുമായി വിദൂര ബന്ധമുള്ള ടിബറ്റൻ-ബർമൻ ഭാഷകളാണ്.
ഹാൻ ചൈനീസ് വംശത്തിലെ മിംഗ് രാജവംശത്തിനു ശേഷം, ഏകദേശം 1140-1644 CE യിൽ കിഴക്കൻ, തെക്കൻ ലിസു ഭാഷകളും സംസ്കാരവും ഹാൻ സംസ്കാരത്താൽ വളരെയധികം സ്വാധീനിക്കപ്പെട്ടു.
ചൈനയിലെ യുനാനിലെ യിൻജിയാംഗിലുള്ള തായ്‌പിംഗ് ഗ്രാമം 1,000 വർഷങ്ങൾക്ക് മുമ്പ് ലു ഷി ലിസു ജനതയാണ് ആദ്യമായി സ്ഥാപിച്ചത്.
18-ആം നൂറ്റാണ്ടിന്റെ മധ്യത്തിൽ, യിൻജിയാങ്ങിലെ ലിസു ജനത ബർമ്മയിലെ മൊമെയിക്കിലേക്ക് മാറാൻ തുടങ്ങി.
മൊഗോക്കിലേക്കും തെക്കൻ ഷാൻ സംസ്ഥാനത്തിലേക്കും മാറിയ തെക്കൻ ലിസുവിന്റെ ജനസംഖ്യ പിന്നീട് 19-ആം നൂറ്റാണ്ടിന്റെ അവസാനത്തിൽ വടക്കൻ തായ്‌ലൻഡിലേക്ക് മാറി.
യിയുടെ പിൻഗാമികളായ മൂന്ന് ലോലോ ഗോത്രങ്ങളിൽ ഒന്നാണ് ലിസു.
യി ഗോത്രത്തിന് (അല്ലെങ്കിൽ നുവോസു)  ഇപ്പോഴും ലിസു, മ്യാൻമർ ഭാഷകളുമായി വളരെ അടുത്ത ബന്ധമുണ്ട്.
അവലംബം ↑ ↑ ↑ Gros 1996 ↑ Gros 2001 ↑ Bradley 1997 ↑ Matisoff 1986 ↑ Dessaint 1972 ↑ Hanks Hanks, 2001 ↑ Hanks Hanks, 2001 ↑ George 1915 ↑ Enriquez 1921 ↑ Scott Hardiman 1900–1901
ലിസിലി ലാമ്പോർട്ട് ഇംഗ്ലീഷ് വിലാസം https://ml.wikipedia.org/wiki/Leslie_Lamport
ഒരു അമേരിക്കൻ കമ്പ്യൂട്ടർ ശാസ്ത്രജ്ഞനും ഗണിതശാസ്ത്രജ്ഞനുമാണ് ലിസിലി ബി. ലാമ്പോർട്ട് (ജനനം ഫെബ്രുവരി 7, 1941 ബ്രൂക്ലിനിൽ ).
ഡിസ്ട്രിബ്യൂട്ടഡ് സിസ്റ്റങ്ങളിൽ അദ്ദേഹം നടത്തിയ പ്രധാന പ്രവർത്തനങ്ങളുടെ പേരിലാണ് ലാമ്പോർട്ട് അറിയപ്പെടുന്നത്.
പ്രമാണങ്ങൾ തയ്യാറാക്കാൻ ഉപയോഗിയ്ക്കുന്ന മാർക്കപ്പ് ഭാഷാസങ്കേതമായ ലാടെക്ക് വികസിപ്പിച്ചത് ഇദ്ദേഹമാണ്.
നിരവധി ഓട്ടോണോമസ് കമ്പ്യൂട്ടറുകൾ സന്ദേശങ്ങൾ കൈമാറിക്കൊണ്ട് പരസ്പരം ആശയവിനിമയം നടത്തുന്ന ഡിസ്ട്രിബ്യൂഡ് കമ്പ്യൂട്ടിംഗ് സിസ്റ്റങ്ങളുടെ ക്രമരഹിതമായ പെരുമാറ്റത്തെക്കുറിച്ച് വ്യക്തമായും നന്നായും നിർവചിച്ചതിന്റെ അടിസ്ഥാനത്തിൽ 2013-ലെ ട്യൂറിംഗ് അവാർഡ് ലാമ്പോർട്ടിന് ലഭിച്ചു.
അദ്ദേഹം പ്രധാനപ്പെട്ട അൽഗോരിതങ്ങൾ രൂപപ്പെടുത്തുകയും യഥാർത്ഥ ഡിസ്ട്രിബ്യുട്ടഡ് സിസ്റ്റങ്ങളുടെ ഗുണനിലവാരം മെച്ചപ്പെടുത്തുന്ന ഒഫീഷൽ മോഡലിംഗും വേരിഫിക്കേഷൻ പ്രോട്ടോക്കോളുകളും വികസിപ്പിക്കുകയും ചെയ്തു.
ഈ സംഭാവനകൾ കമ്പ്യൂട്ടർ സിസ്റ്റങ്ങളുടെ മെച്ചപ്പെട്ട കൃത്യത, മികച്ച പ്രകടനം, വിശ്വാസ്യത എന്നിവയ്ക്ക് കാരണമായി.
ന്യൂയോർക്കിലെ ബ്രൂക്ലിനിലെ ഒരു ജൂതകുടുംബത്തിലാണ് ലാമ്പോർട്ട് ജനിച്ചത്, ബെഞ്ചമിന്റെയും ഹന്ന ലാമ്പോർട്ടിന്റെയും (മുമ്പ്, ലാസർ) മകനാണ്.
അദ്ദേഹത്തിന്റെ പിതാവ് റഷ്യൻ സാമ്രാജ്യത്തിലെ വോൾക്കോവിസ്‌കിൽ നിന്ന് (ഇപ്പോൾ ബെലാറുസിലെ വവ്കാവിസ്‌ക്) കുടിയേറിപ്പാർത്തയാളായിരുന്നു, അമ്മ ഇപ്പോൾ തെക്കുകിഴക്കൻ പോളണ്ടിലുള്ള ഓസ്‌ട്രോ-ഹംഗേറിയൻ സാമ്രാജ്യത്തിൽ നിന്നുള്ള കുടിയേറ്റക്കാരിയായിരുന്നു.
ബ്രോങ്ക്‌സ് ഹൈസ്‌കൂൾ ഓഫ് സയൻസിൽ നിന്ന് ബിരുദം നേടിയ ലാമ്പോർട്ടിന് ബി.എസ്. 1960-ൽ മസാച്യുസെറ്റ്‌സ് ഇൻസ്റ്റിറ്റ്യൂട്ട് ഓഫ് ടെക്‌നോളജിയിൽ നിന്ന് ഗണിതശാസ്ത്രത്തിൽ എം.എ.യും (1963), പി.എച്ച്.ഡി.യും എടുത്തു(1972), ബ്രാൻഡീസ് യൂണിവേഴ്സിറ്റിയിൽ നിന്നാണ് ഗണിതശാസ്ത്രത്തിൽ ബിരുദം നേടിയത്.
അദ്ദേഹത്തിന്റെ പ്രബന്ധം പാർഷ്യൽ ഡിഫറൻസ് സമവാക്യം വിശകലനം ചെയ്യുന്നതിനെക്കുറിച്ചാണ്.
ലാമ്പോർട്ട് 1970 മുതൽ 1977 വരെ മസാച്യുസെറ്റ്‌സ് കമ്പ്യൂട്ടർ അസോസിയേറ്റ്‌സിലും 1977 മുതൽ 1985 വരെ എസ്ആർഐ ഇന്റർനാഷണലിലും 1985 മുതൽ 2001 വരെ ഡിജിറ്റൽ എക്യുപ്‌മെന്റ് കോർപ്പറേഷനിലും കോംപാക്കിലും കമ്പ്യൂട്ടർ സയന്റിസ്റ്റായി ജോലി ചെയ്തു.
2001-ൽ കാലിഫോർണിയയിലെ മൈക്രോസോഫ്റ്റ് റിസർച്ചിൽ ചേർന്നു.
ലിസെൻകോയിസം ഇംഗ്ലീഷ് വിലാസം https://ml.wikipedia.org/wiki/Lysenkoism Lysenko speaking at the Kremlin in 1935.
Behind him are (left to right) Stanislav Kosior , Anastas Mikoyan , Andrei Andreev and Joseph Stalin .
സ്റ്റാലിന്റെ ഭരണകാലത്ത് സോവ്യറ്റ് യൂന്യലിലെ കാർഷിക-ജനിതക ശാസ്ത്രങ്ങൾ അടക്കി ഭരിച്ച ശാസ്ത്രജ്ഞനായിരുന്നു ത്രൊഫിം ലിസെൻകോ .
മെൻഡലിയൻ ജനിതകശാസ്ത്രത്തെ തള്ളിക്കളഞ്ഞ ലിസെൻകോ ലാമാർക്കിസത്തെ അടിസ്ഥാനമാക്കി താൻ പടച്ചുണ്ടാക്കിയ വ്യാജശാസ്ത്രത്തെ ശാസ്ത്രീയമാണെന്ന് പ്രചരിപ്പിച്ചു.
ലിസെൻകോയുടെ സ്വാധീനത്താൽ സോവ്യറ്റ് യൂന്യനിൽ എല്ലാ ജനിതക ശാസ്ത്ര ഗവേഷണങ്ങളും മരവിപ്പിക്കപ്പെടുകയും രാജ്യം ശാസ്ത്രരംഗത്ത് പിറകോട്ട് പോകാൻ കാരണമാകപ്പെടുകയും ചെയ്തു.
സ്റ്റാലിന്റെ മരണ ശേഷം ലിസെങ്കോയുടെ അപ്രമാദിത്യം തകരുകയും ലിസെൻകോയിസം തഴയപ്പെടുകയും ചെയ്തു.
ലിസ് ചിക്കാജെ ചുറെ ഇംഗ്ലീഷ് വിലാസം https://ml.wikipedia.org/wiki/Liz_Chicaje Liz Chicaje
ഒരു തദ്ദേശീയ പെറുവിയൻ നേതാവാണ് ലിസ് ചിക്കാജെ ചുറെ (ജനനം 1982).
വടക്കുകിഴക്കൻ പെറുവിലെ ലൊറെറ്റോ പ്രദേശത്തെ മഴക്കാടുകളുടെയും നദികളുടെയും സംരക്ഷണത്തിൽ യാഗുവ ജനതയുടെ അവകാശങ്ങൾ സംരക്ഷിക്കുന്നതിൽ ഗണ്യമായ സംഭാവന നൽകിയിട്ടുണ്ട്.
അവളുടെ ശ്രമങ്ങൾക്ക് നന്ദിയായി 2018-ൽ യാഗ്വാസ് നാഷണൽ പാർക്ക് സ്ഥാപിതമായി.
2019 ജനുവരിയിൽ ലിമയിൽ, ഫ്രഞ്ച്, ജർമ്മൻ അംബാസഡർമാർ മനുഷ്യാവകാശങ്ങൾക്കുള്ള ഫ്രാങ്കോ-ജർമ്മൻ സമ്മാനം അവർക്ക് നൽകി.
പെറുവിലെ ലൊറെറ്റോ റീജിയണിലെ പെബാസ് ജില്ലയിലെ ബോറസ് ഡി പുകൗർക്വില്ലോയിലെ തദ്ദേശീയ സമൂഹത്തിലാണ് 1982-ൽ ലിസ് ചിക്കാജെ ജനിച്ചത്.
അവർ ന്യൂവാട്ട് (സ്പാരോഹോക്ക്) വംശത്തിൽ പെട്ടവളാണ്.
കുട്ടിയായിരുന്നപ്പോൾ, കാട്ടിൽ വളർന്നു.
അവിടെ പ്രകൃതിയുടെയും വന്യമൃഗങ്ങളുടെയും പ്രാധാന്യം മനസ്സിലാക്കാൻ അവർ പഠിച്ചു.
അവർ പ്രായപൂർത്തിയായപ്പോൾ, ഈ പ്രദേശത്ത് താമസിക്കുന്ന തദ്ദേശീയ സമൂഹങ്ങൾ അനധികൃത മരം മുറിക്കലും ഖനനവും മൂലം കൂടുതൽ ഭീഷണിയിലായി.